stanford-oval/wikipedia huggingface dataset:
Éva Tófalvi

Éva Tófalvi, Nové Město 2015
Éva Tófalvi (s. 4. joulukuuta 1978 Miercurea Ciuc, Romania) on romanialainen uransa lopettanut ampumahiihtäjä.
Tófalvi sijoittui Naganon olympialaisissa 1998 normaalimatkalla 11:nneksi. Oslon MM-kilpailuissa 1999 hän oli samalla matkalla 12:s. Pokljukan MM-kisoissa 2001 hän oli normaalikilpailussa kuudes ja yhteislähtökilpailussa kymmenes. Pyeongchangin MM-kilpailuissa 2009 hän oli normaalimatkalla seitsemäs ja yhteislähtökilpailussa neljästoista. Vancouverin olympialaisissa 2010 hän sijoittui normaalimatkalla 11:nneksi ja pikakilpailussa 14:nneksi. Hanty-Mansijskin MM-kilpailuissa 2011 hän oli pikakilpailussa 15:s.
Tófalvi voitti maailmancupissa Hochfilzenin normaalimatkan kilpailussa joulukuussa 2008. Hän sijoittui alun perin toiseksi, mutta nousi voittajaksi Albina Ahatovan dopingkäryn myötä.
Tófalvi aloitti ampumahiihdon vasta vuonna 1995. Hän puhuu romaniaa, unkaria, englantia ja vähän myös italiaa. Hänen pituutensa on 172 senttimetriä ja painonsa 60 kiloa.
Tófalvi jäi kiinni dopingista keväällä 2016. Kansainvälinen ampumahiihtoliitto IBU tiedotti, että Tofalvin A- ja B-näyte sisälsivät meldoniumia. Näytteet otettiin 8. maaliskuuta 2016 Oslossa.
Tófalvi lopetti uransa ampumahiihtäjänä keväällä 2018.
Walter Afanasieff

Walter Afanasieff vuonna 2011.
Walter Afanasieff (alkuaan Vladimir Nikititš Afanasieff, s. 10. helmikuuta 1958 São Paulo) on yhdysvaltalainen lauluntekijä. Hänet tunnetaan muun muassa yhteistyöstään pop-laulaja Mariah Careyn kanssa. Useiden menestyselokuvien johtoteemat ovat Afanasieffin tuotantoa.
Perhetausta

Walter Afanasieffin isä on kotoisin Leningradista ja äiti Kiinan Harbinista. Nämä tapasivat toisensa Brasiliassa 1950-luvun alussa.
Ura

Afanasieff aloitti uransa jazz-muusikkona vuonna 1980. Hän työskenteli alkuun viulisti Jean-Luc Pontyn kanssa. Myöhemmin hän perusti The Warriors -yhtyeen kitaristi Joaquin Lievanon ja musiikkituottaja/lauluntekijä Narada Michael Waldenin kanssa. Ajan mittaan kertynyt kokemus rohkaisi Afanasieffia ryhtymään tuottajaksi. Walden palkkasi Afanasieffin tuotantotehtäviin ja soittajaksi lukuisiin levytysprojekteihin, kuten Whitney Houstonin suurmenestykseksi nousseelle esikoisalbumille Whitney Houston 1985. Samoihin aikoihin Afanasieff ja Walden alkoivat kirjoittaa pop-sävellyksiä yhdessä. Afanasieffin ensimmäinen merkittävä tuotanto oli James Bond -elokuvan 007 ja lupa tappaa johtoteema. Kappaleen esitti Gladys Knight. Eräs Afanasieffin menestyksekkäimmistä tuotannoista on superhitti My Heart Will Go On, Titanic-elokuvan johtoteema tulkitsijanaan Celine Dion. Kappaleesta tuli vuoden 1998 myydyin single maailmanlaajuisesti. Afanasieffin tuotantoihin kuuluvat myös muun muassa elokuvien Kaunotar ja hirviö ja Aladdin soundtrackit. Afanasieff tuotti niin ikään kappaleen Go the Distance, jonka esitti Michael Bolton animaatioelokuvassa Herkules vuonna 1997.
Afanasieffin keskeinen yhteistyökumppani on ollut Mariah Carey, jonka kanssa hän työskenteli 1988–1998. Hän oli tuottajana ja muusikkona muun muassa kappaleessa Hero, joka oli Careyn albumin Music Box toinen singlejulkaisu. Kappale nousi Billboard Hot 100 -listan ykköseksi 25. joulukuuta 1993 ja pysyi siellä neljä viikkoa. Carey ja Afanasieff kirjoittivat myös kappaleen One Sweet Day, jonka Carey duetoi Boyz II Menin kanssa. One Sweet Day on ollut pisimpään Billboard Hot 100 -listan ykkösenä: 16 viikkoa. Sävellys oli ehdolla vuoden 1996 Grammy Awards -kilpailussa vuoden levyksi (Record of the Year) ja parhaaksi pop-sävellykseksi. Se sai myös ASCAPin Vuoden laulu -palkinnon (Song of the Year Award) 1996. Afanasieff esiintyy soittajana useimmissa tuottamissaan sävellyksissä.
Yhteistyökumppaneita

Afanasieffin yhteistyökumppaneita ovat olleet niin ikään Christina Aguilera, Tina Arena, Babyface, Andrea Bocelli, Toni Braxton, Destiny's Child, Lara Fabian, Josh Groban, Darren Hayes (Savage Garden), Michael Jackson, Kenny G, Leona Lewis, Kenny Loggins, Marc Anthony, Ricky Martin, Johnny Mathis, Mika, Lionel Richie, Jordin Sparks, Barbra Streisand ja Luther Vandross.
Yves Guyot

| Yves Guyot |
| --- | --- |
 Yves Guyot. Valokuva: Nadar.
Henkilötiedot
Syntynyt: 1843
Kuollut: 1928
Ammatti:  kirjailija, poliitikko
Kirjailija
Äidinkieli: ranska 
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Yves Guyot (1843–1928) oli ranskalainen poliitikko ja kirjailija. Ollessaan Pariisin kunnallisneuvoston jäsenenä 1874–1884 hän vaati säännöstetyn prostituution poistamista ja sai Pariisin siveellisyyspoliisin uudistetuksi. Hän oli 1885–1893 edustajakamarin jäsenenä, 1889–1992 yleisten töiden ministerinä, vuodesta 1892 Le Siècle -lehden johtaja. Hän julkaisi taloustieteellisiä teoksia, esimerkiksi L’Inventeur (1866), La Science économique (1881), Études sur les doctrines sociales du christianisme (1873), Études de physiologie sociale (1882–1885), La Tyrannie socialiste (1893), Quesnay et la physiocratie (1896) sekä yhdessä Arthur Raffalovitchin kanssa Dictionnaire du commerce, de l’industrie et de la banque (1898–1901).
Suomennettu tuotanto

Kristinuskon todellinen luonne: Kuka on luonut Jumalan?; Ihminen, suomentanut Väinö Tanner. Sosialistinen Aikakauslehti 1907 (Sosialismi ja kristinusko; Kristillisyys taiteen ja tieteen vihollisena 19:nen vuosisadan kirjailijain mukaan)
"Kristinuskon todellinen luonne" teoksessa Kristillinen rakkaus historiallisten tosiasiain valossa, Helsinki: Työväen sanomalehti 1907
"Saksan uskonpuhdistus ja kolmikymmenvuotinen sota" yhteisnidoksessa Robert Ingersoll: Ajatuksen vapaus miehille, naisille ja lapsille, Pori: Kehitys 1936
Aiheesta muualla

Kuvia tai muita tiedostoja aiheesta Yves Guyot Wikimedia Commonsissa
Zynga

| Zynga, Inc>  |
| --- | --- |

Osake:  NASDAQ: ZNGA
ISIN:  US98986T1088
Perustettu:   heinäkuu 2007 (San Francisco, Yhdysvallat)
Toimitusjohtaja:  Don Mattrick
Toimiala:  videopeliteollisuus
Henkilöstö:  Mark Pincus Eric Schiermeyer Michael Luxton Justin Waldron Andrew Trader Steve Schoettler
Emoyhtiö:  Take-Two Interactive
Kotisivu:  www.Zynga.com
Infobox OKVirheellinen NIMI-arvo: 
Zynga on selainpelejä julkaiseva, yhdysvaltalainen ohjelmistoyritys. Zynga tunnetaan parhaiten Facebookissa pelattavista peleistä, kuten FarmVillestä ja Zynga Pokerista.
Pelitalon pelejä voi pelata ilmaiseksi, mutta mikromaksamisella niihin saa pelin sisällä käytettäviä esineitä. Noin 90 % yhtiön liikevaihdosta tulee Facebook-peleistä. Yhtiö on listautunut NASDAQ-pörssiin.
Take-Two Interactive ilmoitti ostavansa yhtiön 11 miljardilla dollarilla tammikuussa 2022. Kaupan odotetaan tapahtuvan saman vuoden puolivälissä. Kauppa vahvistui toukokuussa 2022 ja hankinnan kokonaishinnaksi sanotaan 12,7 miljardia dollaria.
Zyngan julkaisemia pelejä

| --- | --- |
 Attack!  Blackjack  Café World  CastleVille  CityVille  CityVille 2  Dope Wars  Dragon Wars  Empires & Allies  FarmVille  Fashion Wars  FishVille  Football  Friend Factory  FrontierVille  Gang Wars  Ghost Racer  Guild of Heroes  Heroes vs. Villains  Live Poker  Mafia Wars  Mafia Wars 2  My Heroes Ability (lopetettu) :  Pathwords  PetVille  Pirates: Rule the Caribbean!  Prison Lockdown  RewardVille  Roller Coaster Kingdom  Space Wars  Scramble  Scramble Live  Sea Wars  Slayers / Vampires / Werewolves / Zombies  Special Forces  Street Racing  Sudoku  Texas Hold'Em  The Ville  Treasure Isle  Triumph  Vampire Wars  Word Twist  YoVille
Aiheesta muualla

WSJ: Facebookin suosikkisovellukset rikkovat sääntöjä Digitoday.fi. Viitattu 18.12.2010.
Facebookin arki: Nyt pitäisi ruokkia vielä kaupunkilaisetkin Digitoday.fi. Viitattu 18.12.2010.
Yōsei Teikoku

| Yōsei Teikoku |
| --- | --- |

Tiedot
Toiminnassa:  1997–
Tyylilaji:  J-rock
Jäsenet:  Yui, laulu   Takaha, kitara   Nanami, basso   Gight, rummut  
Entiset jäsenet:  Shiren, kitara  
Levy-yhtiö:  Lantis  
Aiheesta muualla
Kotisivut
Infobox OKNimi-testi OK: 
Yōsei Teikoku (jap. 妖精帝國, Yousei Teikoku) on japanilainen J-Rock yhtye.
Jäsenet

Yui - laulu
Takaha - kitara
Shiren - kitara
Nanami - basso
Gight - rummut
Shiren ilmoitti lähdöstään yhtyeestä vuoden 2017 lopulla.
Julkaisut > Albumit

Atarashii Momo (1996)
Momo no Hane (1997)
Momo no Mori (1998)
Shikō no Momo (1999)
Stigma (2005)
Gothic Lolita Propaganda (2007)
Metanoia (2007)
Irodori no Nai Sekai (2009)
Gothic Lolita Doctrine (2009)
Gothic Lolita Agitator (2010)
Pax Vesania (2013)
Hades: The Other World (2014)
Shadow Corps(e) (2015)
The Age of Villains (2020)
Aiheesta muualla

Yōsei Teikoku Discogsissa. (englanniksi)
Yōsuke Kashiwagi

| Henkilötiedot |
| --- | --- | --- |
Syntymäaika: 15. joulukuuta 1987 (ikä 36)
Syntymäpaikka: Hyōgo, Japani
Pelipaikka: Keskikenttäpelaaja
Seura
Seura: Urawa Reds
Pelinumero: 8
Seurat
| Vuodet | Seura | O (M) |
| 2006-2009 2010- | Sanfrecce Hiroshima Urawa Reds |  |
Maajoukkue
| 2010-2012 | Japani | 4 (0) |
Yōsuke Kashiwagi (jap. 柏木 陽介, Kashiwagi Yōsuke, s. 15. joulukuuta 1987 Hyogo, Japani) on japanilainen jalkapalloilija.
Jalkapallomaajoukkue

Hän edusti Japanin maajoukkuetta vuosina 2010-2012.
Tilastot

| Japanin jalkapallomaajoukkue> Vuodet | Japanin jalkapallomaajoukkue> ottelut | Japanin jalkapallomaajoukkue> maalit |
| --- | --- | --- |
| 2010 | 1 | 0 |
| 2011 | 2 | 0 |
| 2012 | 1 | 0 |
| Yhteensä | 4 | 0 |
Aiheesta muualla

National Football Teams
Japan National Football Team Database
Japanin joukkue – Jalkapallon AM-kilpailut 2011
1 Kawashima |
2 Inoha |
3 Iwamasa |
4 Konno |
5 Nagatomo |
6 Uchida |
7 Endo |
8 Matsui |
9 Okazaki |
10 Kagawa |
11 Maeda |
12 Moriwaki |
13 Hosogai |
14 Fujimoto |
15 T. Honda |
16 Kashiwagi |
17 Hasebe |
18 K. Honda |
19 Lee |
20 Nagata |
21 Nishikawa |
22 Yoshida |
23 Gonda |
Valmentaja Zaccheroni
William Rapuzzi

| William Rapuzzi> Henkilötiedot |
| --- | --- |
Syntynyt: 5. helmikuuta 1990 (ikä 34) Anchorage, AK, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  87 kg
Seura
Seura:  HC Slovan Bratislava
Sarja:  Tipos Extraliga
Pelaajaura
Pääsarjaura:  2015–
Aik. seurat:  Idaho Steelheads (ECHL) EHC Visp (NLB) Rapperswil-Jona Lakers (NLA) EV Zug (NLA) Stavanger Oilers (Norja) Sport (SML) Dornbirner EC (EBEL/ICEHL)
William Charles Rapuzzi (s. 5. helmikuuta 1990 Anchorage, Alaska, Yhdysvallat) on yhdysvaltalainen jääkiekkoilija, joka pelaa Slovkian Tipos Extraliga-joukkue HC Slovan Bratislavassa. Hän on pelipaikaltaan oikea laitahyökkääjä. Rapuzzi laukoo oikealta.
Žukov

Žukov tai Žukova on muun muassa seuraavien henkilöiden sukunimi:
Aleksei Žukov (s. 1965), suomalais-venäläinen jalkapallovalmentaja ja jalkapalloilija
Georgi Žukov (1896–1974), Neuvostoliiton marsalkka ja tärkein Neuvostoliiton komentaja toisen maailmansodan aikana
Marija Žukova (1805–1855), venäläinen kirjailija
Mihail Žukov (s. 1985), venäläinen jääkiekkoilija
Natalija Žukova (s. 1979), ukrainalainen shakin suurmestari
Natalja Žukova (s. 1992), venäläinen maastohiihtäjä
Rimma Žukova  (1925–1999), neuvostoliittolainen pikaluistelija
Sergei Žukov, venäläinen popmuusikko ja popyhtye Ruki vverh!:n jäsen
Sofja Žukova (1929–2020), venäläinen sarjamurhaaja ja ihmissyöjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Žusupbek Šaripov

Šaripov Kiovassa .
Žusupbek Šaripovitš (Šarip uulu) Šaripov (kirg. Жусупбек Шарипович (Шарип уулу) Шарипов) (s. 27. huhtikuuta 1955, Kara-Kulža, Neuvostoliitto) on kirgisialainen poliitikko.
Tällä hetkellä Šaripov toimii Kirgisian suurlähettiläänä Ukrainassa; hän aloitti tehtävässä heinäkuussa 2018. Ennen palvelustaan Kiovassa hän on toiminut diplomaattitehtävissä Kuwaitissa, Marokossa, Jordaniassa ja Bahrainissa suurlähettiläänä. Ennen Kirgisian tulppaanivallankumousta, Šaripov toimi myös maan itäosassa sijaitsevan Žalal-Abadin alueen kuvernöörinä.
Šaripov puhuu äidinkielensä kirgiisin lisäksi sujuvasti venäjää ja uzbekkia.
Šaripov on Kirgisian entisen presidentin Sooronbai Žeenbekovin vanhempi veli. Šaripovin toinen veli, Asylbek on Kirgisian korkeimman neuvoston jäsen.[lähde? ]
Käännös suomeksi
You Wanted the Best, You Got the Best!!

| You Wanted the Best, You Got the Best Kiss |
| --- | --- | --- |

Livealbumin tiedot
 Äänitetty : 1975–1996
 Julkaistu:  25. kesäkuuta 1996  5. heinäkuuta 1996
 Formaatti: CD, LP, C-kasetti
 Tuottaja(t): useita; vastaava tuottaja Jason A. Linn, tuotantokoordinaattori Tommy Thayer
 Tyylilaji: hard rock
 Kesto: 59.16
 Levy-yhtiö: Mercury Records
Muut kannet
 Albumin LP-version takakansi.
Kissin muut julkaisut
| Kiss Unplugged 1996 | You Wanted the Best, You Got the Best 1996 | Greatest Kiss 1997 |
Singlet albumilta You Wanted the Best, You Got the Best
 ”New York Groove” Julkaistu: 1996
You Wanted the Best, You Got the Best!! on yhdysvaltalaisen hard rock -yhtye Kissin livealbumi. Albumin julkaisi 25. kesäkuuta 1996 levy-yhtiö Mercury Records CD- ja vinyylilevynä sekä C-kasettina. Japanissa albumin julkaisupäivä oli 5. heinäkuuta 1996, ja sen kappalelista erosi kansainvälisesti julkaistun version vastaavasta. You Wanted the Best, You Got the Best!! on taltioitu yhtyeen konserteissa vuosien 1975–1996 välillä.
Mercury Records julkaisi albumin Alive/Worldwide Tour -kiertueen tueksi. Albumi on saanut nimensä yhtyeen konserttien alussa kuultavasta kuulutuksesta, jonka myötä yhtye saapuu lavalle. Recording Industry Association of America sertifioi You Wanted the Best, You Got the Best!!:in ylittäneen kultalevyn myyntirajan Yhdysvalloissa 21. toukokuuta 1997. Albumia on myyty Yhdysvalloissa yli puoli miljoonaa kappaletta. Se nousi Billboard 200 -albumilistalla parhaimmillaan sijalle 17, ja pysyi listalla kaikkiaan 11 viikon ajan. Suomessa You Wanted the Best, You Got the Best!! ylsi virallisen albumilistan sijalle 39.
Kappaleiden lisäksi albumi sisältää Jay Lenon toimittaman 17-minuuttisen haastattelun, jossa Leno haastattelee yhtyeen alkuperäisen kokoonpanon jäseniä. Valtaosa albumin kappaleista on peräisin kahdelta yhtyeen 1970-luvun livealbumilta, Alive!:lta (1975) ja Alive II:lta (1977). ”Room Service”, ”Take Me”, ”Let Me Know” ja ”Two Timer” ovat albumiin kirjattujen tietojen mukaan edellä mainittujen albumien ennen julkaisemattomia ylijäämäkappaleita, ja ”New York Groove” puolestaan taltiointi Unmasked Tour -kiertueen konsertista vuodelta 1980. Kappaleessa rumpuja soittaa yhtyeen silloinen rumpali Eric Carr. Albumin ennen julkaisemattomien kappaleiden alkuperä on jokseenkin hämärän peitossa, sillä esimerkiksi Paul Stanleyn ja Gene Simmonsin laulu- ja Peter Crissin rumpuosuuksien on arveltu olevan uudelleen studiossa taltioituja, ja yhtyeessä vuosina 1984–1996 soittanut soolokitaristi Bruce Kulick on kertonut soittaneensa albumin kappaleisiin kitaraosuuksia.
Albumilta julkaistiin vuonna 1996 promosingle ”New York Groove” yksinoikeudella Blockbuster-videovuokraamoketjun toimipisteisiin Yhdysvalloissa ja Kanadassa.
Kriitikoiden keskuudessa You Wanted the Best, You Got the Best!! sai melko negatiivisen vastaanoton: muun muassa AllMusic-sivuston Stephen Thomas Erlewine kritisoi albumin rakennetta ja kirjoitti albumin nimen olevan ”harhaanjohtava”, ja Rolling Stonen arvostelussa albumin kritisoitiin olevan ”hävytön osa yhtyeen reunion-kiertueen markkinointia.”
Kappalelista

| Yhdysvaltain- ja Euroopan-painos |
| --- | --- | --- | --- | --- | --- | --- | --- | --- | --- |
| Nro | Nimi | Aiempi julkaisu | Kesto |  |  |  |  |  |  |
| 1. | Room Service | Ennen julkaisematon, taltioitu vuonna 1975 Iowan Davenportissa ja jälkiäänitetty vuonna 1996. | 3.38 |  |  |  |  |  |  |
| 2. | Two Timer | Ennen julkaisematon, taltioitu vuonna 1975 Michiganin Detroitissa ja jälkiäänitetty vuonna 1996. | 3.15 |  |  |  |  |  |  |
| 3. | Let Me Know | Ennen julkaisematon, taltioitu vuonna 1975 Michiganin Detroitissa ja jälkiäänitetty vuonna 1996. | 3.38 |  |  |  |  |  |  |
| 4. | Rock Bottom | Alive!, 1975 | 3.33 |  |  |  |  |  |  |
| 5. | Parasite | Alive! | 3.37 |  |  |  |  |  |  |
| 6. | Firehouse | Alive! | 4.00 |  |  |  |  |  |  |
| 7. | I Stole Your Love | Alive II, 1977 | 3.32 |  |  |  |  |  |  |
| 8. | Calling Dr. Love | Alive II | 3.35 |  |  |  |  |  |  |
| 9. | Take Me | Ennen julkaisematon, taltioitu vuonna 1977 Kalifornian Los Angelesissa ja jälkiäänitetty vuonna 1996. | 3.06 |  |  |  |  |  |  |
| 10. | Shout It Out Loud | Alive II | 3.14 |  |  |  |  |  |  |
| 11. | Beth | Alive II | 2.33 |  |  |  |  |  |  |
| 12. | Rock and Roll All Nite | Alive! | 4.01 |  |  |  |  |  |  |
| 13. | Kiss Tells All | Jay Lenon toimittama haastattelu vuodelta 1996. | 17.34 |  |  |  |  |  |  |
Albumin Japanissa julkaistu CD-levy ja Yhdysvaltain LP-versio sisältävät kappaleen ”New York Groove”, joka on taltioitu Unmasked Tour -kiertueen konsertissa Australian Sydneyssa 11. marraskuuta 1980.
Kokoonpano

Paul Stanley – rytmikitara ja laulu
Gene Simmons – basso ja laulu
Ace Frehley – soolokitara ja taustalaulu, laulu kappaleessa ”New York Groove”
Peter Criss – rummut ja taustalaulu, laulu kappaleessa ”Beth”
Eric Carr – rummut ja taustalaulu kappaleessa ”New York Groove”
Bruce Kulick – soolokitara (kreditoimaton)
Aiheesta muualla

You Wanted the Best, You Got the Best!! Discogsissa. (englanniksi)
Winifred Wagner

Winifred Wagner
Winifred Marjorie Wagner (o.s. Williams; 23. kesäkuuta 1897 Hastings, Englanti – 5. maaliskuuta 1980 Überlingen, Saksa) oli säveltäjä Siegfried Wagnerin aviopuoliso ja Bayreuthin musiikkijuhlien johtaja 1931–1944.
Varhaislapsuus ja nuoruus

Winifred menetti puolitoistavuotiaana vanhempansa John ja Emily (o.s. Karop) Williamsin. Winifred joutui East Grinsteadin orpokotiin Sussexiin. Karl ja Henriette (o.s. Karop) Klindworth ottivat hoitoonsa 9-vuotiaan Winifredin Berliiniin ja myöhemmin adoptoivat hänet. Henriette ja Emily olivat lähisukulaisia. Karl Klindworth oli saksalaissyntyinen viulisti ja kapellimestari, joka oli Richard ja Cosima Wagnerin läheinen ystävä. Klindworthit antoivat Winifredille sekä hyvän yleissivistyksen että musiikkikoulutuksen.
Winifred vieraili ensi kerran Bayreuthissa 1914 17-vuotiaana. Seuraavana vuonna hänet vihittiin Richard Wagnerin pojan säveltäjä Siegfried Wagnerin kanssa, joka oli 28 vuotta Winifredia vanhempi. Parille syntyi neljä lasta:
Wieland Wagner (1917–1966)
Friedlinde Wagner (1918–1991)
Wolfgang Wagner (1919–2010)
Verena Wagner (s. 1920)
Winifred ja Adolf Hitler

Winifredistä oli jo varhain tullut Adolf Hitlerin ihailija, ja hän liittyi kansallissosialistisen puolueen jäseneksi. Winifred tapasi Hitlerin ensimmäisen kerran syys- tai lokakuussa 1923, kun Hitler saapui Bayreuthiin tapaamaan englantilaista historioitsijaa Houston Stewart Chamberlainia (Chamberline oli naimisissa Richard Wagnerin toisen tyttären Evan kanssa). Ensitapaaminen oli hieman ennen oluttupavallankaappausta. Adolf Hitler vieraili usein Wagnerien perheen vieraana Haus Wahnfriedissa; Bayreuth oli Berliinin ja Münchenin välisen ajomatkan varrella. Adolf Hitlerin kutsumanimi perheessä oli ”Wolf”.
Bayreuthin musiikkijuhlien johtajana Winifred käytti erikoissuhdettaan Adolf Hitleriin ja onnistui pitämään juhlat itsenäisenä ja ainoana teatterina Saksassa, joka ei ollut Joseph Goebbelsin johtaman valtakunnankulttuurikamarin alainen. Winifredin suhde Hitleriin viileni dramaattisesti, kun hän sodan aikana yritti pelastaa juutalaisia, kommunisteja ja homoseksuaaleja joutumasta keskitysleirille. Muun muassa 1930-luvun lopulta on olemassa kirje, jossa Winifred pyytää Hitleriä estämään Alfred ja Hedwig Pringsheimiä joutumasta Gestapon käsiin (Pringsheimien tytär Katja oli naimisissa kirjailija Thomas Mannin kanssa). Winifred ja Hitler tapasivat viimeisen kerran heinäkuussa 1944.
Winifred Bayreuthin musiikkijuhlien johtajana

Siegfried Wagnerin kuoltua elokuussa 1930 juhlien johtajuus siirtyi Winifredille. Hänen aikanaan musiikkijuhlat pidettiin vuosina 1931, 1933, 1934 ja 1936-1944. Winifred sai orkesteria johtamaan maailmankuuluja kapellimestareita, joihin kuuluivat Wilhelm Furtwängler, Arturo Toscanini, Karl Elmendorff, Richard Strauss ja Heinz Tietjen. Vuosina 1940-1944 juhlat olivat "sotajuhlia". Sotajuhlat oli tarkoitettu ansioituneille sotilaille ja työläisille. Taiteellisesta johdosta vastasivat Winifred ja Heinz Tietjen, mutta hallinnollisesti festivaaleja johti Kraft durch Freude -organisaatio. Sotajuhlilla ohjelmistona oli vuosina 1940-1942 Nibelungin sormus ja Lentävä hollantilainen, vuosina 1943-1944 ainoastaan Nürnbergin mestarilaulajat.
Winifred Bayreuthin musiikkijuhlien johtajana > Richard Wagnerin teosten esitykset Winifred Wagnerin kaudella Bayreuthissa

| Teos | Ohjaukset | Kaudet |
| --- | --- | --- |
| Lohengrin | 1 ohjaus | 1936-1937 |
| Lentävä hollantilainen | 1 ohjaus | 1939-1942 |
| Tristan ja Isolde | 1 ohjaus | 1938-1939 |
| Nibelungin sormus | 1 ohjaus | 1933-1942 |
| Nürnbergin mestarilaulajat | 2 ohjausta | 1933-1934 ja 1943-1944 |
| Parsifal | 2 ohjausta | 1934-1936 ja 1937-1939 |
| Tannhäuser | 1 ohjaus | 1930-1931 |
Winifredin elämä vuoden 1945 jälkeen

Saksan antautumisen jälkeen Winifred Wagner muutti Oberwarmensteinachiin, noin 30 kilometriä itään Bayreuthista. Hän joutui vuonna 1945 Yhdysvaltain armeijan vastavakoiluyksikön kuulusteluihin ja myöhemmin 1947 natsismin hävittämiskuulusteluun. Siellä Winifred todettiin "aktivistiksi", mutta päätös lievennettiin anomuksesta vuonna 1948. Bayreuthin musiikkijuhlien johtajuus siirrettiin vuonna 1949 yhteisesti Winifredin pojille Wieland ja Wolfgang Wagnerille. Oberwarmensteinachtista Winifred pääsi muuttamaan takaisin Bayreuthiin vuonna 1956 ja hän asettui asumaan Haus Wahnfriedin lisärakennukseen, niin kutsuttuun Siegfried Wagner -taloon. Vuonna 1975 Winifred Wagner antoi kuusituntisen haastattelun (Winifred Wagner und die Geschichte des Hauses Wahnfried von 1914–1975) elokuvaohjaaja Hans-Jürgen Syberbergille. Winifred Wagner kuoli Überlingenin kaupungissa Bodenjärven rannalla, ja hänet haudattiin Bayreuthiin.
Aiheesta muualla

Bayreuthin musiikkijuhlat
Wagnerien sukupuu
École normale supérieure de Bamako

École normale supérieure de Bamako eli ENSup on julkinen kasvatustieteellinen korkeakoulu Malin pääkaupungissa Bamakossa.
Vuonna 1961 perustettu normaalikoulu aloitti toimintansa vuonna 1963. Se valmistaa matematiikan, luonnontieteiden, historian, maantieteen, vieraiden kielten ja kirjallisuuden opettajia perus-, keski- ja ammattikouluja varten. ENSup kouluttaa myös opetushallinnon työntekijöitä ja avustajia, antaa täydennyskoulutusta ja harjoittaa tieteellistä tutkimustyötä.
Aiheesta muualla

ENSupin sivusto (Arkistoitu – Internet Archive) (ranskaksi)
École nationale supérieure des mines de Paris

Mines ParisTech
École nationale supérieure des mines de Paris (Mines ParisTech) on ranskalainen grande école ja erottamaton osa PSL Research Universityä. Kuningas Ludvig XVI perusti sen vuonna 1783.
Kuuluisia valmistuneita

Isabelle Kocher, ranskalainen yritysjohtaja
Georges Matheron, tilastotieteen erityisalan geostatistiikan perustajia
Jacques Attali, ranskalainen ekonomi.
Øyslebø

| Øyslebø |
| --- | --- |
 Øyslebøn kirkko
 Øyslebø
 Koordinaatit: 58°10′10″N, 7°33′15″E 
Valtio:  Norja
Lääni:  Agder
Kunta:  Lindesnes
Pinta-ala:  
 – Maa:  0,4 km²
Väkiluku (2023):  361
 – Väestötiheys:  902,5 as./km²
Infobox OKVirheellinen NIMI-arvo: 
Øyslebø on taajama Lindesnesin kunnassa Norjassa. Taajaman pinta-ala on 0,4 neliökilometriä ja asukasluku 361 vuonna 2023. Vuosina 1899–1964 Øyslebø oli itsenäinen kunta.
Aiheesta muualla

Kuvia tai muita tiedostoja aiheesta Øyslebø Wikimedia Commonsissa
1-dekyyni

| 1-dekyyni |
| --- | --- |


Tunnisteet
IUPAC-nimi:  dec-1-yne
CAS-numero:  764-93-2
PubChem CID:  12997
Ominaisuudet
Molekyylikaava:  C10H18
Moolimassa:  138.25 g/mol
Sulamispiste:  -44 °C (229 K)
Kiehumispiste:  174 °C (447 K)
Tiheys:  0.767 g/cm3
     
1-dekyyni eli dek-1-yyni on dekyynin isomeeri. Sen rakennekaava on C10H18, tiheys 0,767 g/cm3, sulamispiste -44 °C ja kiehumispiste 174 °C. 1-dekyyniä käytetään esimerkiksi lääketieteessä erilaisten synteettisten asetyleenimolekyylien peruselementtinä.